*VEGA præsenterer:*

**Sjælfuld sammensmeltning af retro, hiphop og soul varmer VEGA**

*Iris Gold inviterer til en lækker, sommervarm aften i Lille VEGA den 4. april, hvor hun folder sit retrounivers ud.*

Iris Gold inviterer ind i et varmt musikalsk univers. En farverig og smitsom sammensmeltning af retro, hiphop, soul og powerpop skaber lydbilledet for Iris Gold. Hendes opvækst på Christiania har tydeligt præget hendes musik, der både er influeret af alt fra reggae og hiphop til psykedelisk pop og rock.

The Guardian har tidligere beskrevet hendes lyd som: *“Deliciously summery and laid-back at a time when most pop seems to want to make you have a heart attack.”*

De sidste par år har hun markeret sig som en sjælfuld, energisk og sammensat musiker, som på kort tid har skaffet sig opmærksomhed fra rundt omkring i verden. Hendes debutsingle ”Goldmine” fra 2015, der siden er blevet efterfulgt af en række singler samt et mixtape, *The Marsha Hunt Mixtape*, og ep’en *The Interlude,* tog verden med storm*.*

Live er Iris Gold i en klasse for sig. Hendes store energiudladning trækker inspiration fra store sangerinder som Janelle Monae og Erykah Badu.

**Fakta om koncerten:**

Iris Gold (DK)

Torsdag d. 4. april kl. 21.00

Lille VEGA, Enghavevej 40, 1674 København V

Billetpris: 160 kr. + gebyr

Billetsalget starter i dag via vega.dk og Ticketmaster.